laion/Wikipedia-Exotic huggingface dataset:
מוריס רסקין

מוריס "טאבי" רסקין (באנגלית: Morris “Tubby” Raskin;‏ 8 בינואר 1902 – 9 בספטמבר 1981) היה מאמן כדורסל יהודי-אמריקאי. מאמנה הראשון של נבחרת ישראל בכדורסל. רסקין נולד בברונקס, ניו יורק למשפחה יהודית. בצעירותו היה כדורסלן בולט בתיכון דוויט קלינטון (אנ') בברונקס, ניו יורק. לאחר מכן שיחק במשך שלוש שנים בנבחרת הסיטי קולג' של ניו יורק החל מעונת 1919/1920, תחת המאמן נאט הולמן (אנ'). לאחר שסיים את הקולג', שיחק רסקין בקבוצות כדורסל עצמאיות בניו יורק. בעונת 1925/1926 הצטרף לקבוצת ברוקלין ארקדיאנס (אנ') מליגת ה-ABL (אנ'), שם קלע בממוצע של 2.6 נקודות למשחק. במלחמת העולם השנייה שירת רסקין בצי ארצות הברית. בגמר המלחמה בשנת 1944 התמנה רסקין למאמן של נבחרת הכדורסל של ברוקלין קולג'. בשנת 1949 מונה למאמן קבוצת הרטפורד הוריקנס (אנ') מליגת ה-ABL, ובשנת 1950 חזר לברוקלין קולג'. באפריל 1952 מונה למאמן נבחרת ישראל לקראת אולימפיאדת הלסינקי והיה למאמן נבחרת ישראל הראשון. רסקין הובא לישראל באמצעות הוועד האמריקאי למען הספורט בישראל. במהלך הטורניר הסתכסך רסקין עם השחקנים, ובתוך כך השעה את אליהו עמיאל ופרדי כהן ונטש את הנבחרת באמצע הטורניר. במקומו אימנו את הנבחרת עמיאל ואברהם שניאור. בסופו של דבר, הפסידה ישראל את שני משחקיה בשלב המוקדמות והודחה, ובסך הכל דורגה בסיום הטורניר במקום ה-20 מתוך 23 נבחרות. בגמר הטורניר התפטר רסקין באופן רשמי. כעבור כמעט שני עשורים כתב עליו שמעון שלח: "באולימפיאדת הלסינקי הייתה לנו הופעה לא מוצלחת עם המאמן האמריקאי טיבי רסקין. הוא לא התאים את עצמו אלינו. מי שלא הבין את דבריו באנגלית היה זוכה להערה - לך הביתה. בסוף פחדנו להגיד שאיננו מבינים. בהלסינקי סירב רסקין לגור איתנו בכפר האולימפי. הוא החריף את היחסים כאשר פיטר את שניאור מתפקיד ראש הקבוצה ומינה את מרסל חפץ. יום אחד טייל פרדי כהן עם נערה וחשכו עיניו. מולו צעד רסקין שפסק מיד - גמרת עם הנבחרת, אתה יכול להמשיך עם בחורות". באוגוסט 1953 אימן את נבחרת ארצות הברית בכדורסל במכביה הרביעית. בשנת 1960 חזר לאמן את ברוקלין קולג' למשך שנתיים. בשנת 1981 הלך רסקין לעולמו. מוריס רסקין באתר peachbasketsociety (באנגלית) מוריס רסקין באתר sports-reference (באנגלית) מוריס רסקין באתר probasketballencyclopedia (באנגלית) מוריס רסקין באתר probasketballencyclopedi החלו האימונים עם המאמן מארצות הברית לנבחרת כדור-סל, הבקר, 27 באפריל 1952 אלישע שוחט, ספר הכדורסל הישראלי עמודים 19-20 אליהו עמיאל, רסקין נטש את הקבוצה, על המשמר, 22 ביולי 1952 אלישע שוחט, ספר הכדורסל הישראלי עמודים 23-24 נבחרת כדורסל מעולה מארצות הברית למכביה, הבקר, 2 באוגוסט 1953
2014 Forest Hills Drive

2014 Forest Hills Drive הוא האלבום השלישי של הראפר האמריקאי ג'יי קול. האלבום יצא לאור ב-9 בדצמבר 2014 דרך ביסטורם אנטרטיינמנט, קולומביה רקורדס, דרימוויל רקורדס ורוק ניישן. כל השירים נכתבו והולחנו על ידי ג'יי קול.  מידע על האלבום 2014 Forest Hills Drive באתר MusicBrainz האלבום 2014 Forest Hills Drive באתר Discogs ג'יי קול, קרדיאק, קריטהקאל, דרה צ'ארלס, אילמינד, ג'ייפרוף, ניק פרדייס, פוניקס ביטס, פופ וואנסל, רון גלימור, וינילז, וייל בי Damien Scott,Gail Mitchell,Angel Diaz,Carl Lamarre,Michael Saponara,Heran Mamo,Kyle Denis, Damien Scott, Gail Mitchell, Angel Diaz, Carl Lamarre, Michael Saponara, Heran Mamo, Kyle Denis, The 100 Greatest Rap Albums of All Time: Staff List, Billboard, ‏11 ביולי 2024 (באנגלית אמריקאית) Billboard 200 Albums, Billboard, ‏2023 (באנגלית אמריקאית) Catalog Albums, Billboard, ‏2023 (באנגלית אמריקאית) 2014 Forest Hills Drive by J. Cole (בAustralian English), נבדק ב-2019-07-22 2014 Forest Hills Drive by J. Cole (בCanadian English), נבדק ב-2019-07-22 „2014 Forest Hills Drive“ von J. Cole (בגרמנית), נבדק ב-2019-07-22 2014 Forest Hills Drive by J. Cole (באנגלית בריטית), נבדק ב-2019-07-22 2014 Forest Hills Drive by J. Cole (באנגלית בריטית), נבדק ב-2019-07-22 2014 Forest Hills Drive by J. Cole (באנגלית אמריקאית), נבדק ב-2019-07-22 2014 Forest Hills Drive by J. Cole (בAustralian English), נבדק ב-2019-07-22 J. コールの「2014 Forest Hills Drive」 (ביפנית), נבדק ב-2019-07-22
מועדון השייטים תל אביב

מועדון השייטים תל אביב הוא מועדון החתירה הראשון שהוקם בתל אביב. המועדון שוכן על הגדה הדרומית של נחל הירקון, ברחוב אוסישקין 11. מועדון השייטים תל אביב הוקם בשנת 1935 בידי קבוצה של חותרים יהודיים מגרמניה, אשר נמלטו מהשלטון הנאצי. בין המייסדים היה הפרופסור ויקטור גוטהיינר. בתחילתו התמחה המועדון גם בשיט תחרותי והחזיק במספר סירות מפרש. המועדון מחזיק עשרות סירות חתירה מסוגים רבים, ביניהן: סקיף - סירה לחותר יחיד זוגית כפולה - סירה לשני חותרים שבה כל חותר משתמש בזוג משוטים פראור (מאנגלית: Per-Oar) - סירה לשני חותרים שבה כל חותר משתמש במשוט אחד בלבד שלישייה - סירה (ייחודית) לשלושה חותרים רביעייה כפולה - סירה ל־4 חותרים שבה כל חותר משתמש בזוג משוטים רביעייה "משוט אחד" - סירה ל־4 חותרים שבה כל חותר משתמש במשוט אחד בלבד שמינייה - סירה ל־8 חותרים, בסירה מסוג זה כל חותר משתמש במשוט אחד בלבד המועדון מחזיק מספר מכשירי חתירה מסוג Concept2 בדגמיו השונים (A, B, C, D), מכשירים אלו מאפשרים לחותרים להתאמן בחתירה מחוץ למים. רוב רובו של הציוד במועדון שייך למועדון ופתוח לשימוש חופשי לכל חברי המועדון (מלבד מספר סירות ומשוטים ששמורים לחותרים תחרותיים). שאר הציוד הוא ציוד פרטי של חברי המועדון. איגוד החתירה הישראלי מועדון השייט חיפה מועדון השייטים תל אביב, ברשת החברתית אינסטגרם מועדון השייטים תל אביב, סרטונים בערוץ היוטיוב אתר האינטרנט הרשמי של מועדון השייטים תל אביב בארכיון האינטרנט מועדון השייטים תל אביב, באתר "גיידסטאר ישראל" הנפת הדגל של מועדון השייטים בתל אביב, 1937, באתר ארכיון הסרטים הישראלי בסינמטק ירושלים "ימאות עברית", ידיעות עיריית תל אביב, 15 בנובמבר 1939 ערך זה הוא קצרמר בנושא ספורט בישראל. אתם מוזמנים לתרום לוויקיפדיה ולהרחיב אותו.
JID

דסטין צ'ויס רוט (באנגלית: Destin Choice Route; נולד ב-31 באוקטובר 1990) המוכר בשם הבמה שלו JID (מעוצב גם כ-J.I.D) הוא ראפר, זמר ופזמונאי אמריקאי. הוא חלק מהקולקטיב המוזיקלי "ספילג' וילאג' (אנ')" שנוסד על ידי ארת'גאנג (אנ') ב-2010. כמו כן, הוא חתום בלייבל של ג'יי קול דרימוויל רקורדס, שם הוא החל לקבל הכרה לאחר שהוציא מספר פרויקטים עצמאיים כגון Route of Evil, Para Tu ו-DiCaprio. דסטין צ'ויס רוט נולד ב-31 באוקטובר 1990 באטלנטה. הוא אימץ את הכינוי JID מסבתו שנתנה לו את כינוי זה על סמך התנהגותו "העצבנית". הוא למד בבית הספר התיכון סטיפנסון, שם שיחק פוטבול, ובהמשך התקבל על מלגת פוטבול לאוניברסיטת המפטון שבוירג'יניה, שם שיחק במשך שלוש עונות. ב-2017 יצא אלבום הבכורה שלו, The Never Story שזכה לשבחים. מתוך האלבום יצא הסינגל "Never". ב-2018 יצא אלבומו השני, DiCaprio 2, הכולל את הסינגלים "151 Rum" ו-"Off Deez" ביחד עם ג'יי קול שזכה, כמו קודמו, לשבחים מהמבקרים והיה לאלבומו הראשון שנכנס ל-50 הראשונים במצעד הבילבורד 200, במקום ה-41. ב-2021 השתתף בשיר "Enemy" לצד להקת Imagine Dragons, שהפך לשירו המצליח ביותר במצעדים והגיע למקום החמישי במצעד הבילבורד הוט 100. ב-2022 יצא אלבומו השלישי, The Forever Story. האלבום זכה לשבחים והגיע למקום ה-12 במצעד הבילבורד 200, ובכך הפך לאלבומו המצליח ביותר במצעד. The Never Story (2017) DiCaprio 2 (2018) The Forever Story (2022) Para Tu (2013) DiCaprio (2015) מדיה וקבצים בנושא JID בוויקישיתוף אתר האינטרנט הרשמי של JID JID, ברשת החברתית פייסבוק JID, ברשת החברתית אקס (טוויטר) JID, ברשת החברתית אינסטגרם JID, סרטונים בערוץ היוטיוב JID, באתר אפל מיוזיק (באנגלית) JID, באתר ספוטיפיי JID, באתר סאונדקלאוד (באנגלית) JID, באתר AllMusic (באנגלית) JID, באתר MusicBrainz (באנגלית) JID, באתר דיזר JID, באתר Songkick (באנגלית) "Artist – J.I.D". Grammy. נבדק ב-24 בנובמבר 2019. {{cite web}}: (עזרה) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
דאטונג

דָאטוֹנְג (בסינית: 大同; בפין-יין: Dàtóng) היא נציבות עירונית במחוז שאנשי שבצפון-מזרח הרפובליקה העממית של סין. ע"פ מפקד האוכלוסין משנת 2020 התגוררו בנציבות העירונית 3,105,591 תושבים, מתוכם 2,030,203 בשטח האורבני. נציבות דאטונג משתרעת על פני 14,071 קמ"ר וגובלת בנציבויות שינג'ואו (אנ') ושווג'ואו (אנ') מדרום ובמחוזות חביי ומונגוליה הפנימית ממזרח ומצפון בהתאמה. הנציבות היא הצפונית ביותר במחוז והיא שוכנת באגן דאטונג (אנ') בגובה 1,042 מטרים מעל פני הים כ-265 ק"מ מערבית לבייג'ינג בירת סין וכ-255 ק"מ צפון-מזרחית לבירת המחוז טאי-יואן. אזור דאטונג של היום היה בעבר קרוב למדינת ביידי ("הצפון הברברי") של דאי, האזור נכבש על ידי שבט הג'או בשנת 457 לפנה"ס. האזור היה גבול בין הסינים החקלאיים לבין הנוודים של הערבה האירואסייתית (הידועים לסינים כמו הו או דונגהו). האזור היה ידוע בסחר בסוסים. בתקופת האן הוקמה העיר לראשונה בשם פינגצ'נג. העיר שגשגה מאוד עקב שיירות הגמלים הרבות שעצרו בה בדרכם למונגוליה. במשך השנים הבאות גדלה העיר בעקביות. בשנת 1048 שונה שם העיר לשם הנוכחי "דאטונג". היא הייתה הבירה המערבית של שושלת ג'ין והפכה לעיר סחר גדולה באזור עד שנבזזה בידי המונגלים. העיר נבזזה פעם נוספת בשנת 1649 בתקופת שושלת מינג אך בשנת 1652 נבנתה מחדש העיר על ידי הסינים. הנציבות העירונית דאטונג מנהלת 4 מועצות ו-6 נפות. כותל תשעת הדרקונים מגדל התוף של דאטונג חומת העיר העתיקה השער הדרומי של חומת העיר העתיקה כפי שנראה ממגדל התוף מקדש שאנחווה (אנ') מדיה וקבצים בנושא דאטונג בוויקישיתוף אתר האינטרנט הרשמי של דאטונג דאטונג, באתר אנציקלופדיה בריטניקה (באנגלית) China: Shānxī (Prefectures, Cities, Districts and Counties) - Population Statistics, Charts and Map, www.citypopulation.de ערך זה הוא קצרמר בנושא יישובים בסין. אתם מוזמנים לתרום לוויקיפדיה ולהרחיב אותו.
Annabelle (פסקול)

Annabelle: Original Motion Picture Soundtrack הוא פסקול סרט האימה העל-טבעי האמריקאי "אנאבל" (2014), שהולחן על ידי המלחין ומפיק הסרטים האמריקאי ג'וסף בישארה. הפסקול יצא לאור ב-30 בספטמבר 2014, תחת חסותה של חברת התקליטים ווטר-טאוור מיוזיק. Annabelle הוא הפסקול הרשמי של סרט האימה העל-טבעי שובר הקופות "אנאבל" (2014), שיצא לאקרנים שלושה ימים לאחר צאתו, והוא הפסקול השני אותו מלחין בישארה עבור היקום הקולנועי של לזמן את הרוע, כאשר הקודם היה The Conjuring, שהיה לפסקול הסרט "לזמן את הרוע" (2013). ב-Annabelle בדומה ל-The Conjuring, נכללים שירים מסוגת המוזיקה האלקטרונית ומסוגת המוזיקה הקלאסית. כל שירי הפסקול הולחנו על ידי המלחין ומפיק הסרטים האמריקאי ג'וסף בישארה. השיר "Annabelle Opening", הוא השיר הפותח את הפסקול ואת הסרט "אנאבל" (2014), והשיר "New Beginnings", סוגר אותם. ראשית כל, הועלה הפסקול לרשתות הזרמת המדיה כגון ספוטיפיי ואפל מיוזיק, ולאחר מכן יצא גם על גבי תקליטור. המוזיקה לשירים הולחנה על ידי ג'וסף בישארה. מידע על האלבום Annabelle באתר MusicBrainz האלבום Annabelle באתר Discogs האלבום Annabelle באתר ספוטיפיי האלבום Annabelle באתר דיזר האלבום Annabelle באתר אפל מיוזיק Girl ♡ Life, Girl ♡ Life, ‏2020-11-16 (באנגלית) The Conjuring Soundtrack on Apple Music ‘Annabelle’ Soundtrack Details | Film Music Reporter, filmmusicreporter.com (באנגלית) Annabelle (2014) - Box Office Mojo, www.boxofficemojo.com (באנגלית) joseph bishara, Spotify (באנגלית) Joseph Bishara - Annabelle (Original Motion Picture Soundtrack), Discogs (באנגלית) Annabelle (Original Motion Picture Soundtrack) by Joseph Bishara (באנגלית אמריקאית), 2014-09-30, נבדק ב-2018-09-22 Annabelle (2014), נבדק ב-2018-09-22 Annabelle: Original Motion Picture Soundtrack (באנגלית), 2014-09-30, נבדק ב-2018-09-22
טאנגשאן

טָאנְגְשָׁאן (במנדרינית: 唐山; בפין-יין: Tángshān; מילולית: "ההר של טאנג") היא נציבות עירונית ועיר נמל תעשייתית במחוז חביי שבצפון-מזרח הרפובליקה העממית של סין. העיר נתפרסמה ברעידת האדמה הגדולה שאירעה בה בשנת 1976 בעוצמה של 7.8 בסולם ריכטר, אשר שטחה חלק ניכר ממנה ובה נהרגו לפחות 255,000 תושבים על פי הערכות רשמיות. העיר נבנתה מחדש, והפכה לאטרקציה תיירותית. בה אחד מעשרת הנמלים הגדולים בסין. על פי מפקד האוכלוסין משנת 2020 אוכלוסיית הנציבות העירונית מנתה 7,717,983 תושבים, מתוכם 3,687,607 בשטח האורבני. הנציבות משתרעת על פני 13,994 קמ"ר בצפון-מזרח מחוז חביי על החוף הצפוני של ים בוהאי וגובלת מצפון עם צ'נגדה (אנ'), ממזרח עם צ'ינחואנגדאו (אנ') וממערב עם טיינג'ין. העיר מרוחקת כ-150 ק"מ דרום-מזרחית לבייג'ינג בירת סין וכ-365 ק"מ צפון-מזרחית לבירת המחוז שה-ג'יאג'וואנג. לוקח כשעתיים כדי להגיע מטאנגשאן למרכז בייג'ינג וכשעה למרכז טיינג'ין. על פי סקר שערכה "Global voices China" בפברואר 2013, 7 ערים בחביי, כולל טאנגשאן, שה-ג'יאג'וואנג, האנדאן, באודינג, חנגשווי, שינגטאי ולאנגפאנג (אנ') הן בין 10 הערים המזוהמות ביותר בסין. שוודיה מאלמה, סקונה, שוודיה (מ־18 בספטמבר 1987) יפן סאקאטה (אנ'), יאמאגטה, יפן (מ־26 ביולי 1990) אנגליה לינקולן, לינקולנשייר, אנגליה (מ־22 באוקטובר 1992) ארצות הברית סידר רפידס, איווה, ארצות הברית (מ־18 ביוני 1997) מדיה וקבצים בנושא טאנגשאן בוויקישיתוף אתר האינטרנט הרשמי של טאנגשאן (בסינית) טאנגשאן, באתר אנציקלופדיה בריטניקה (באנגלית) China: Hébĕi (Prefectures, Cities, Districts and Counties) - Population Statistics, Charts and Map, www.citypopulation.de "Top 10 ports in China". www.china.org.cn. China Org. נבדק ב-21 ביוני 2017. {{cite web}}: (עזרה) The guide to port entry (21 ed.). London: IHS Fairplay guides. 1 בינואר 2017. {{cite book}}: (עזרה) Bildner, Eli (27 בפברואר 2013). "Interactive Maps of China's Most–and Least–Polluted Places". Global Voices China. אורכב מ-המקור ב-3 בספטמבר 2014. נבדק ב-1 בספטמבר 2014. {{cite news}}: (עזרה) ערך זה הוא קצרמר בנושא יישובים בסין. אתם מוזמנים לתרום לוויקיפדיה ולהרחיב אותו.
אות הזהב המפלגתי

אות הזהב המפלגתי (בגרמנית: Goldenes Parteiabzeichen) הוא אות של המפלגה הנאצית שאושר בצו על ידי אדולף היטלר באוקטובר 1933. הוא ניתן ל-100,000 החברים הראשונים במפלגה הנאצית שהיו רשומים במפלגה עד ל-9 בנובמבר 1933 ושחברותם במפלגה הייתה ללא הפוגות. אותות נוספים ניתנו לחברים אחרים במפלגה שהיטלר חיבב (ראשי התיבות של שמו הוטבעו מאחורי אותות אלה) והחריג עבורם את כלל הענקת האות. עיטור דומה לחלוטין לאות הזהב המפלגתי הוענק מדי 30 בינואר לכל מי שפעל בצורה יוצאת מן הכלל לטובת המפלגה הנאצית או המדינה הנאצית. 20,487 גברים ו-1,795 נשים זכו בעיטור זה (לא כולל האותות עליהם הוטבעו ראשי התיבות של היטלר – סך הכל 22,282 זכו בעיטור). אות הזהב המפלגתי היה האות הבסיסי ביותר של המפלגה הנאצית ואליו התווספה טבעת בצורת זר שהקיפה אותו. האות יוצר בשני גדלים: אות בקוטר 3.05 סנטימטרים לענידה על מדי שירות ואות בקוטר 2.4 סנטימטרים לענידה על בגדי שרד. במקרה שבעל העיטור נפטר, העיטור היה עובר לחזקת בני משפחתו. אבל מאחר שרק 100,000 החברים הראשונים הרשומים במפלגה הנאצית קיבלו את האות – לאף אדם אחר מלבדם היה אסור לענוד אותו. אות הזהב המפלגתי האישי של היטלר נרשם כאות מספר '1' של המפלגה (זאת על אף שהיה החבר ה-55 של המפלגה). עם זאת, מספר המפלגה הרשמי שלו היה 555, שכן מספרי חברות המלגה התחילו ב-500 כדי לגרום למספר החברות של המפלגה באותה עת להיראות גדול יותר. היטלר העניק את האות לאשתו של יוזף גבלס, מגדה גבלס, באפריל 1945, והכריז עליה כ"אמא הראשונה של הרייך". האות המדובר נגנב מתצוגה במוזיאון ברוסיה בשנת 2005. השומרים במוזיאון חשבו שחתול הפעיל בטעות את האזעקה במבנה, לא ניגשו לעבר המיצג, והגנב ברח עם הפריט ללא מאמץ. מדיה וקבצים בנושא אות הזהב המפלגתי בוויקישיתוף אות הזהב המפלגתי - מידע נוסף אות הזהב המפלגתי האישי של היטלר נגנב
אטא (אי, אנטארקטיקה)

האי אטא (באנגלית: Eta Island) הוא אי, שנמצא בסמוך ומצפון לאי אומגה באיי מלכיור, בארכיפלג פאלמר, שלמול חופי חצי האי האנטארקטי שבאנטארקטיקה. האי, שאורכו 2.8 קילומטרים, הוא הגדול באיי מלכיור. האי התגלה על ידי משלחת החקר הגרמנית בפיקודו של אדווארד דאלמאן. דאלמאן לא נתן לאי שם. האי התגלה מחדש ומופה באופן גס על ידי המשלחת הצרפתית האנטארקטית בפיקודו של ז'אן-בטיסט שארקו מחיל הים הצרפתי. לימים התברר כי האי שכונה על ידי שארקו "האי מלכיור" ( Île Melchior) הוא למעשה שני איים - האי אטא והאי אומגה, והשם מלכיאור הפך לשמה של קבוצת האיים כולה. קבוצת איי מלכיאור, ובהם גם האי אטא, מופתה חלקית בשנת 1927 על ידי אוניית המחקר "דיסקברי" במסגרת סקרי דיסקברי. האי מופה בשנית על ידי משלחות ארגנטינאיות ב- 1942, ב-1943 וב-1948. בדומה לאיים אחרים באיי מלכיאור, לאי ניתן שם מהאלפבית היווני והוא נקרא על שם האות אטא, על ידי משלחות המיפוי הארגנטינאיות. האי אטא באתר הסקר הגאולוגי של ארצות הברית האי אטא באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי אטא מפת אזור האי אטא תחזית מזג אוויר עדכנית עבור האי אטא תחזית מזג אוויר עדכנית ארוכת טווח עבור האי אטא מידע גאוגרפי והיסטורי ההיסטוריה של גילוי איי מלכיור
האי אטא

האם התכוונתם ל... אטא (אי, אנטארקטיקה) – אי באיי מלכיור, בארכיפלג פאלמר, למול חוף חצי האי האנטארקטי שבאנטארקטיקה אטא (קנדה) – אי במצר סימפסון, בטריטוריית נונאווט שבקנדה אטא (ברמודה) – אי בברמודה שבאיים הקריביים, במרכז האוקיינוס האטלנטי
התשיעית (סרט)

התשיעית (ברוסית: Девятая) הוא שמו של סרט מותחן, הרפתקאות ופעולה רוסי בבימויו של ניקולאי חומריקי. בסרט מככבים יבגני ציגאנוב, דייזי הד, מריה סקוראטובה ודמיטרי ליסנקוב. הסרט מתרחש באמצע המאה ה-19, בבירת האימפריה הרוסית ומתמקד בקורותיו של קצין מחלקת המשטרה רוסטוב, המסתייע במדיום בריטית בחקירת הירצחן של נערות צעירות. הסרט יצא לאקרנים ב-7 בנובמבר 2019. סנקט פטרבורג בסוף המאה ה-19 היא עיר עטופה בתשוקה מסיבית למדעי הנסתר. המדיום הבריטית אוליביה ריד מגיעה לבירת האימפריה הרוסית לסבב הופעות בפני קהל מעריצים נלהב. באותו זמן, סדרת רציחות מסתוריות פולחניות מתרחשות בעיר. נערות נחטפות ברחובות, גופותיהן המוטלות נמצאות בחלקים שונים של העיר. על החקירה אמונים השוטר הצעיר סרגיי רוסטוב ועוזרו גאנין. עם כל קורבן חדש, הדברים נעשים מסובכים יותר והחשד מוביל את רוסטוב לאוליביה והוא מחליט לפנות אליה בתקווה כי היכולת האמיתית או הדמיונית שלה לזמן את רוחות המתים תוכל לעזור לעלות על עקבות הרוצח. יבגני ציגאנוב - סרגיי קונסטנטינוביץ' רוסטוב דייזי הד - אוליביה ריד דמיטרי ליסנקוב - גאנין יורי קולוקולניקוב "התשיעית", במסד הנתונים הקולנועיים IMDb (באנגלית) "התשיעית", במסד הנתונים הקולנועיים KinoPoisk (ברוסית) "התשיעית", באתר kinopoisk.ru טריילר הסרט נתונים באתר קרן הקולנוע הרוסי טריילר הסרט באתר יוטיוב Евгений Ткачук: «Каждый сам выбирает, на чём ему свихнуться» После «Черновика» сызранский актёр Евгений Ткачук снимется в мистическом триллере вместе с голливудскими звездами Движение в центре Петербурга снова ограничат из-за съемок триллера «Девятая» Движение в центре Петербурга ограничат из-за съемок триллера Camera! Action!: что происходит в российском кино Девятая, 2019 קדימון הסרט באתר יוטיוב
משה גלסנר

משה גלסנר (נולד ב-22 בספטמבר 1975) הוא שדרן רדיו ואיש תקשורת חרדי ישראלי, הגיש את המהדורה המרכזית ברדיו קול ברמה, ואת התוכנית "שחור ולבן" בערוץ כנסת. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בבחרותו למד בישיבת עטרת ישראל, מתגורר באלעד. גלסנר הוא סרן במילואים, סמ"פ ביחידת המרכז לאיסוף נתוני חללים במחנה שורה. גלסנר החל את דרכו בתקשורת כעורך ברשת קו עיתונות, עורך וחבר צוות ההקמה של אתר כיכר השבת, לאחר מכן שימש בתפקיד פרשן פוליטי ברדיו קול חי, שם הגיש את התוכנית "הקבינט", עד לפרישתו מקול חי ב-2014. מאז מגיש את המהדורה המרכזית ברדיו קול ברמה. ביולי 2019 החל להגיש תוכנית בשם "שחור לבן" בערוץ כנסת, המשודרת גם בכאן 11, יחד עם אבי בלום. מדצמבר 2013 ועד לפברואר 2020 שימש תוך כדי עבודתו כעיתונאי, גם כיועץ תקשורת ודובר לעיריית ביתר עילית. בספטמבר 2023 נחשף כי גלסנר משמש תחת השם הבדוי "עופר כהן", כיועץ עבור חברי מפלגת "עוצמה יהודית" ושל השר לביטחון לאומי איתמר בן גביר. בתחילה הכחיש את הטענות, אבל בהמשך הודיע גלסנר כי הוא משעה את עבודתו בערוץ כנסת ובקול ברמה. משה גלסנר, ברשת החברתית אקס (טוויטר) משה גלסנר (הקישור אינו פעיל) באתר אידיאליסט משה גלסנר, ‏רפורמים נקבצו עליי // משה גלסנר, באתר כיכר השבת, 9 בדצמבר 2018 ג'וש בריינר, עיתונאי בכלי תקשורת חרדי משמש יועץ פוליטי לבן גביר תחת שם בדוי, באתר הארץ, 5 בספטמבר 2023 ציוץ של ישי כהן ברשת החברתית אקס (טוויטר), 13 באוקטובר 2023 המהדורה המרכזית עם משה גלסנר https://www.knesset.tv/tv-shows/black-and-white לקט תוכניות שחור לבן בערוץ כנסת אלכסנדר כץ, ערוץ כנסת יעלה תכנית אקטואליה - שתועבר גם ב'כיכר השבת', באתר ביזפורטל, 7 ביולי 2019 משה בנימין, רגל פה, רגל שם: משה גלסנר - הפרשן של רדיו קול חי הוא גם דובר בית"ר עילית, באתר ביזפורטל, 15 בדצמבר 2013 יהושע בריינר, עיתונאי בכלי תקשורת חרדי משמש יועץ פוליטי לבן גביר תחת שם בדוי, באתר הארץ, 5 בספטמבר 2023 יהושע בריינר, בן גביר לעיתונאי שמסייע לח"כים בקבוצת הוואטסאפ: "עופר, נשמח למסרים כאן", באתר הארץ, 6 בספטמבר 2023 רביב דרוקר, ההודעה של בן גביר שחשפה את זהות העיתונאי: "גלסנר, תפתח", באתר חדשות 13, 7 בספטמבר 2023 יהושע בריינר, ערוץ הכנסת החליט לסיים את ההתקשרות עם העיתונאי שייעץ בחשאי לבן גביר, באתר הארץ, 10 בספטמבר 2023 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
Hymn: Sarah Brightman in Concert

Hymn: Sarah Brightman In Concert הוא סיבוב הופעות של הזמרת-יוצרת האנגלייה שרה ברייטמן, אשר נתמך על גבי אלבום האולפן השנים עשר, Hymn. סיבוב ההופעות החל ב-24 בנובמבר 2018, והיה עתיד להסתיים ב-9 ביולי 2020, בהופעה שהייתה צריכה להיות בתל אביב-יפו, ישראל. ההופעות בוטלו בעקבות מגפת הקורונה. סיבוב הופעות זה חולק לארבעה חלקים, תוך שהתקיים באמריקה הלטינית, אמריקה הצפונית, אסיה ואירופה. להלן רשימת השירים אשר בוצעו במהלך סיבוב ההופעות: מערכה ראשונה "Gothica" "Fleurs du Mal" "Stranger in Paradise" "Carpe diem" (בשיתוף מריו פרנגוליס בשנת 2018 \ וינסנט ניקלו בשנת 2019) "Sometimes I Dream" (קטע סולו בביצוע מריו פרנגוליס בשנת 2018) "Ameno" (קטע סולו בביצוע וינסנט ניקלו בשנת 2019) "Anytime, Anywhere" "Gia Nel Seno" "Hijo de la Luna" "Follow Me" "Misere Mei" "Figlio Perduto" "Who Wants to Live Forever" "Tu Che M'Hai Preso Il Cuor" "La Wally" (לא בוצע בשנת 2018) "Miracle" מערכה שנייה "Hymn Overture" "Hymn" "Sogni" (בשיתוף מריו פרנגוליס בשנת 2018 \ וינסנט ניקלו בשנת 2019) "Better Is One Day" "Canto Per Noi" "Pie Jesu" (בשיתוף נרקיס יוסטין יאנאו) "Caruso" (קטע סולו בביצוע נרקיס יוסטין יאנאו) "Fly to Paradise" "Time to Say Goodbye" "Masquerade Overture" "The Phantom of the Opera" (בשיתוף מריו פרנגוליס בשנת 2018 \ וינסנט ניקלו בשנת 2019) "Running" הדרן "Deliver Me" "Ave Maria" "Sky and Sands" (בוצע בשנת 2018 בלבד) "A Question of Honour" אתר האינטרנט הרשמי של Hymn: Sarah Brightman in Concert NorthWest Music Scene Staff, Sarah Brightman bringing HYMN Tour to Paramount Theatre in March, NorthWest Music Scene, ‏2018-09-20 (באנגלית) Cantora Sarah Brightman vem a Brasília em novembro, Metrópoles, ‏2018-08-06 (בפורטוגזית) Sarah Brightman regresa a la Argentina para actuar en un importante escenario - TN.com.ar, Todo Noticias, ‏2018-08-06 (בספרדית)
דלה דלה

דלה דלה (מעוצב: #דלהדלה) הוא סינגל שהוקלט על ידי הראפר הישראלי רון נשר בשיתוף הזמר עידו ונה. השיר יצא לאור ב-19 בפברואר 2017 כסינגל מתוך אלבום הבכורה של רון נשר ראש העיינשטיין/אינלונימוס, על ידי חברת התקליטים יוניסל. השיר נכתב והולחן על ידי רון נשר, ויק אוחנה ואדיר נגר והופק על ידי אוחנה ונגר. כמו כן, השיר משלב את סגנונות ההיפ-הופ והמזרחית. בסמוך לצאתו כסינגל, עלה השיר לרשת הזרמת המדיה ספוטיפיי. את הוידאו קליפ המלא של השיר, העלה רון נשר לערוץ היוטיוב שלו ב-19 בפברואר 2017. בתחילת הווידאו קליפ מוצגת הקדשה של רון נשר לאביו שנפטר ביום הצילומים לקליפ. נכון לאוגוסט 2023, מונה הצפיות של הקליפ עומד על כ-13.1 מיליון צפיות. דלה דלה, וידאו קליפ של השיר באתר יוטיוב מילות השיר, באתר שירונט דלה דלה, נבדק ב-2019-07-22 #Daledale, נבדק ב-2019-07-22 רון נשר - #דלהדלה | מארח את עידו ונה, סרטון באתר יוטיוב (אורך: 4:02), 19 בפברואר 2017 המצעד השנתי של מדיה פורסט
העגורים עפים

העגורים עפים (ברוסית: Летят журавли) הוא סרט סובייטי משנת 1957 על מלחמת העולם השנייה. הסרט מתאר את אכזריות המלחמה - בעורף ובחזית - ואת הנזק שנגרם לנפש הסובייטית כתוצאה ממלחמת העולם השנייה (הידועה בברית המועצות כמלחמה הפטריוטית הגדולה). הסרט הופק במוספילם על ידי הבמאי הסובייטי יליד-גאורגיה מיכאל קאלאטוזוב בכיכובם של אלכסיי בטלוב וטטיאנה סמוילובה. התסריט עובד על ידי ויקטור רוזוב על-פי המחזה שלו בעל אותו השם. הסרט זכה בפרס דקל הזהב פסטיבל הקולנוע בקאן ב-1958, הסרט הסובייטי היחיד שזכה בפרס. מדיה וקבצים בנושא העגורים עפים בוויקישיתוף "העגורים עפים", במסד הנתונים הקולנועיים IMDb (באנגלית) "העגורים עפים", באתר נטפליקס "העגורים עפים", באתר AllMovie (באנגלית) "העגורים עפים", באתר Rotten Tomatoes (באנגלית) "העגורים עפים", באתר אידיבי "העגורים עפים", במסד הנתונים הקולנועיים KinoPoisk (ברוסית) "Festival de Cannes: The Cranes are Flying". festival-cannes.com. נבדק ב-2009-02-10.
רכבות טיולים

רכבת טיולים היא רכבת המשמשת לנסיעה שלא למטרת הגעה ממקום למקום, אלא יותר למטרות טיול והנאה. ניתן לחלק את הטיול ברכבת לשני סוגים: טיול ברכבת פרטית טיול ברכבת ציבורית טיול ברכבת פרטית הוא טיול מאורגן המתבצע בעיקר על ידי חברות טיולים מאורגנים השוכרות רכבת עבור אנשים שנרשמו מראש לטיול זה. טיול ברכבת פרטית אומנם יקר, אך מאפשר לנוסע לבחור את מקומות העצירה ולתכנן את הטיול בעצמו. ואילו הטיול ברכבת הציבורית אומנם זול יותר אך עשוי להיות לא נוח. דוגמה מפורסמת למסלול טיול ברכבת ציבורית הוא מסלול הטיול ברכבת הטרנס סיבירית שברוסיה. רכבות הטיולים הראשונות היו נפוצות בעיקר בארצות הברית. שם, בשונה מברוב מדינות אירופה הרכבות היו איטיות יותר מהרגיל וכמעט ולא שמשו לנסיעות מסוג של תחבורה ציבורית. במקום זאת שימשו הרכבות בעיקר לטיולים. בימינו, עת השתכללו והתקדמו אמצעי התחבורה, נסיעות ברכבת למטרות טיולים נפוצות בכל מקום על פני האדמה. המדינות שבהן נפוצה במיוחד הנסיעה ברכבות טיולים הן המדינות: רוסיה, בריטניה, אוסטריה, ארצות הברית, סין, אוסטרליה ודרום אפריקה. במדינות אחרות וביניהן גם מדינת ישראל טיולי רכבות כמעט ולא קיימים. מדיה וקבצים בנושא רכבות טיולים בוויקישיתוף